text: দাগি ঘাসপাখি () ঘাসপাখির একটি প্রজাতি। বাংলাদেশ ছাড়া দক্ষিণ ও দক্ষিণ-পূর্ব এশিয়ার বেশ কয়েকটি দেশে এ পাখি দেখা যায়। বাংলাদেশের হাওর এলাকা, নেপালের তেরাই এবং ভারতের পাঞ্জাব, অরুণাচল, আসাম, মণিপুর ও নাগাল্যান্ড প্রদেশের সমতলভূমিতে এদের দেখা যায়। বাংলাদেশের পূর্বে মিয়ানমার, থাইল্যান্ড, কম্বোডিয়া, লাওস, ভিয়েতনাম ও দক্ষিণ চীনে তো আছেই, এছাড়াও পাখিটি ইন্দোনেশিয়া ও ফিলিপাইনের কয়েকটি বিচ্ছিন্ন দ্বীপেও বসতি করেছে।  দাগি ঘাসপাখির দৈর্ঘ্য প্রায় এক ফুট এবং ওজন ৫০ গ্রাম। দাগি ঘাসপাখি শুধু আকারেই বড় নয়, এর আবাসও কিছুটা বিস্তৃত।
  
  বিবরণ 
  দাগি ঘাসপাখি অধিকাংশ সময় ঘাসের মধ্যে লুকিয়ে থাকলেও কিছু সময় পর পর ওপরে উড়ে চড়া গলায় লম্বা ডাক দিয়ে সবার দৃষ্টি আকর্ষণ করাই এর স্বভাব। নানা জাতের ভূচর মাকড়সা ও অন্য পোকামাকড় খেয়েই পাখিটি বেঁচে থাকে। অগ্রহায়ণ, শীত ও বসন্তে হাওর অঞ্চলে ঘাসপাখির বিচরণ ও বসবাসযোগ্য পর্যাপ্ত ঘাসের প্রান্তর জেগে থাকে। কিন্তু পুরো হাওর এলাকা ছয় মাস পানির নিচে ডুবে থাকার ফলে বর্ষার প্রজনন-মৌসুমে এ পাখির আবাসসংকট দেখা দেয়। হাওর-বেসিন ছাড়া এ দেশে যে যৎসামান্য নল, কাশ ও লম্বা-ঘাসের জমি টিকে আছে তা দ্রুত উজাড় হয়ে যাচ্ছে বলে পাখিটির বর্ষার-আবাস আশঙ্কাজনকভাবে সংকুচিত হয়ে পড়ছে।
  
  আবাস 
  এটি বাংলাদেশ, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, ফিলিপাইন, রাশিয়া, থাইল্যান্ড, এবং ভিয়েতনামে দেখতে পাওয়া যায়।
  
  গ্যালারি
  
  তথ্যসূত্র 
  
   BirdLife Internationa, ২০০৪। Megalurus palustris. 2006 IUCN Red List of Threatened Species. ডাউনলোড ১৭ই ফেব্রুয়ারি ২০১০।
  
  বিষয়শ্রেণী:এশিয়ার পাখি
  বিষয়শ্রেণী:বাংলাদেশের পাখি
  বিষয়শ্রেণী:ভারতের পাখি
  বিষয়শ্রেণী:নেপালের পাখি
  বিষয়শ্রেণী:পাকিস্তানের পাখি
  বিষয়শ্রেণী:মায়ানমারের পাখি
  বিষয়শ্রেণী:চীনের পাখি
  বিষয়শ্রেণী:কম্বোডিয়ার পাখি
  বিষয়শ্রেণী:ইন্দোনেশিয়ার পাখি
  বিষয়শ্রেণী:লাওসের পাখি
  বিষয়শ্রেণী:মালয়েশিয়ার পাখি
  বিষয়শ্রেণী:ফিলিপাইনের পাখি
  বিষয়শ্রেণী:থাইল্যান্ডের পাখি
  বিষয়শ্রেণী:ভিয়েতনামের পাখি
title: দাগি ঘাসপাখি